
[bookmark: Sujet][bookmark: References]Europa-Parlamentets lovgivningsmæssige beslutning af 17. juni 2025 om udkast til Rådets afgørelse om opsigelse af den frivillige partnerskabsaftale mellem Den Europæiske Union og Republikken Cameroun om retshåndhævelse, god forvaltningspraksis og handel på skovbrugsområdet med træ og træprodukter til Den Europæiske Union (FLEGT) (05673/2025 – C10-0012/2025 – 2024/0245(NLE))
(Godkendelse)
Europa-Parlamentet,
–	der henviser til udkast til Rådets afgørelse (05673/2025),
–	der henviser til den frivillige partnerskabsaftale mellem Den Europæiske Union og Republikken Cameroun om retshåndhævelse, god forvaltningspraksis og handel på skovbrugsområdet med træ og træprodukter til Den Europæiske Union (FLEGT)[footnoteRef:1], [1:  	EFT L 92 af 6.4.2011, s. 4, ELI: http://data.europa.eu/eli/agree_internation/2011/201/oj.] 

–	der henviser til den anmodning om godkendelse, som Rådet har forelagt, jf. artikel 207, stk. 4, første afsnit, og artikel 218, stk. 6, andet afsnit, litra a), i traktaten om Den Europæiske Unions funktionsmåde (C10‑0012/2025),
–	der henviser til sin ikke-lovgivningsmæssige beslutning af 17. juni 2025[footnoteRef:2] om udkastet til afgørelse, [2:  	Vedtagne tekster, P10_TA(2025)0119.] 

–	der henviser til forretningsordenens artikel 107, stk. 1 og 4, og artikel 117, stk. 7,
–	der henviser til udtalelse fra Udviklingsudvalget,
–	henviser til henstillingen fra Udvalget om International Handel (A10-0089/2025),
1.	godkender opsigelsen af aftalen;
2.	pålægger sin formand at sende Parlamentets holdning til Rådet og Kommissionen samt til medlemsstaternes regeringer og parlamenter og Republikken Camerouns regering og parlament.

